Diari Oficial de la Generalitat Valenciana


Sumari del DOGV 5390, del 17-11-2006 (2006/12903)

ORDE de 21 de setembre de 2006, de la Conselleria de Cultura, Educació i Esport, per la qual es modifica l'autorització al centre docent britànic a Espanya .British School of Alicante., d'Alacant, per a impartir amb caràcter temporal els nivells de Year 12 i Year 13, del sistema educatiu d'Anglaterra i País de Gal·les, i es modifica la denominació de la titularitat del centre per transformació en societat de responsabilitat limitada.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5390

Data del DOGV
:   17-11-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/12746


Data del document
:   21-09-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * ensenyament d'idiomes
    * ensenyament privat
    * ensenyament primari
    * centre d'ensenyament

ORDE de 21 de setembre de 2006, de la Conselleria de Cultura, Educació i Esport, per la qual es modifica l'autorització al centre docent britànic a Espanya .British School of Alicante., d'Alacant, per a impartir amb caràcter temporal els nivells de Year 12 i Year 13, del sistema educatiu d'Anglaterra i País de Gal·les, i es modifica la denominació de la titularitat del centre per transformació en societat de responsabilitat limitada. [2006/12847]  
L'expedient ha sigut iniciat a instància del representant de l'entitat titular del centre docent amb sistema educatiu estranger a Espanya .British School of Alicante., amb número de codi 17953039, situat a la Glorieta del Reino Unido, 5 d'Alacant, per la qual sol·licita l'autorització temporal per a impartir els nivells de Year 12 i Year 13, del sistema educatiu d'Anglaterra i País de Gal·les, i modificació de la denominació de la titularitat del centre per transformació en societat de responsabilitat limitada.  
Per Orde de la Conselleria de Cultura, Educació i Esport de 13 d'octubre de 2003 (DOGV de 13.11.2003), es va autoritzar al centre, amb caràcter definitiu, per a impartir els ensenyaments del Currículum Nacional d'Anglaterra i País de Gal·les des del curso de Nursery (de 3 anys d'edat) fins al curs de Year 11 (de 16 anys d'edat), amb capacitat per a 375 llocs escolars, per a alumnat espanyol i estranger.  
La titularitat del centre ha presentat certificat, de data 16 de març de 2006, expedit per la representació diplomàtica britànica acreditada a Espanya, British Council, on se certifica que a l'esmentat centre se li pot concedir una autorització temporal per als cursos Year 12 (16-17 anys d'edat) fins a Year 13 (17-18 anys d'edat) del Currículum Nacional d'Anglaterra i del País de Gal·les, fins a febrer de 2007, amb una capacitat total màxima per a estos dos nivells de 50 alumnes.  
Vista l'escriptura de formalització d'acords socials de 13 d'octubre del 2003, amb número de protocol 3.472, atorgada per l'entitat .Colegio Británico de Alicante, Sociedad Cooperativa Valenciana de Consumo de Enseñanza., titular del centre docent estranger a Espanya .British School of Alicante., davant del notari de l'il·lustre Col·legi de València Sr. Julián Cambronero Martínez, per la qual es transforma en Societat de Responsabilitat Limitada.   
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; el Reial Decret 806/1993, de 28 de maig (BOE de 23.06.93) sobre règim de centres estrangers a Espanya, i la resta de legislació que resulta d'aplicació.  
En exercici de les atribucions conferides per l'article 35 de la Llei 5/1983, de 30 de desembre, de la Generalitat, de Govern Valencià,  
ORDENE  
Primer  
Modificar l'autorització al centre docent britànic a Espanya .British School of Alicante., d'Alacant, per a impartir temporalment els cursos de Year 12 i Year 13, i modificar la denominació de la seua titularitat, en els termes i condicions que a continuació s'especifiquen.  
Centre: British School of Alicante  
Codi: 10250069  
Domicili: Glorieta del Reino Unido, 5  
Localitat: Alacant  
Província: Alacant  
Denominació anterior de la titularitat: Colegio Británico de Alicante, Sociedad Cooperativa Valenciana de Consumo de Enseñanza  
Nova denominació de la titularitat: .Colegio Británico de Alicante SL.  
Modificació que s'autoritza: S'autoritza amb caràcter temporal per a impartir els cursos de Year 12 (16-17 anys d'edat) fins a Year 13 (de 17-18 anys d'edat) del Currículum Nacional d'Anglaterra i del País de Gal·les, fins a febrer de 2007, ampliant la seua capacitat en un màxim de 50 llocs escolars per a estos dos nivells.  
El centre queda configurat de la següent manera:  
Amb caràcter definitiu des del curs de Nursery (3 anys d'edat) fins al curs de Year 11 (16 anys d'edat). Amb una capacitat màxima de 375 llocs escolars.  
Amb caràcter temporal fins a febrer de 2007, des del curs de Year 12 (16-17 anys d'edat) fins al curs de Year 13 (de 17-18 anys d'edat). Amb una capacitat màxima de 50 llocs escolars.  
Alumnat autoritzat: espanyol i estranger.  
Segon  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària segons el que establix l'article octau del Reial Decret 806/1993.  
Disposició addicional primera  
El titular del centre haurà de sol·licitar, davant la direcció territorial de Cultura, Educació i Esport d'Alacant, l'autorització definitiva dels cursos autoritzats temporalment quan dispose del certificat expedit per la representació diplomàtica britànica acreditada a Espanya, British Council, on es constate el compliment dels requisits del país d'origen per a la seua autorització plena.   
Disposició addicional segona  
La present orde donarà lloc a les corresponents inscripcions en el Registre de Centres Docents de la Comunitat Valenciana.  
Conformement al que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 21 de setembre de 2006  
El Conseller de Cultura, Educació i Esport  
Alejandro Font de Mora Turón